със задна дата в течение на една или повече последващи години въз основа на поетите бюджетни задължения по бюджетните кредити за поети задължения за тази година N, увеличени в съответствие с параграф 4, въз основа на изпълнението им чрез правни задължения и на тяхната отмяна. Подробни разпоредби за прилагането на настоящия член се съдържат в приложение I.
 9. Европейският съюз предоставя на Украйна информация във връзка с нейното финансово участие, която е включена в информацията за бюджета, счетоводството, изпълнението и оценката, предоставена на органите на Европейския съюз по бюджета и по освобождаване от отговорност във връзка с изпълнението на бюджета по програмата „Хоризонт Европа“ и програмата Евратом. Тази информация се предоставя при надлежно спазване на правилата на Европейския съюз, на Евратом и на Украйна за поверителност и защита на данните, без да се засяга информацията, която Украйна има право да получи съгласно приложение III.
 10. Всички вноски на Украйна или плащания от Европейския съюз, както и изчисляването на дължимите или подлежащите на получаване суми, се извършват в евро.
 Член 4
 Правила за прилагане на механизъм за автоматична корекция на оперативната вноска на Украйна по програма „Хоризонт Европа“
 1. Прилага се механизъм за автоматична корекция на оперативната вноска на Украйна по програма „Хоризонт Европа“.
 2. Прилага се механизъм за автоматична корекция на първоначалната оперативна вноска на Украйна по програма „Хоризонт Европа“ за година N, коригирана в съответствие с член 3, параграф 8, и се изчислява през година N+2. Той се основава на резултатите от дейността на Украйна и украинските правни субекти по частите на програмата „Хоризонт Европа“, които се изпълняват чрез безвъзмездни средства, отпуснати по състезателна процедура, финансирани от бюджетни кредити за поети задължения от година N, увеличени в съответствие с член 3, параграф 4.
 Размерът на автоматичната корекция се изчислява въз основа на разликата между:
 а)
 първоначалните суми на правните задължения за безвъзмездни средства по програма „Хоризонт Европа“, отпуснати по състезателна процедура, за които са сключени споразумения с Украйна или с украински правни субекти, финансирани от бюджетни кредити за поети задължения за година N, увеличени в съответствие с член 3, параграф 4; и
 б)
 съответната оперативна вноска за година N, платена от Украйна, коригирана съгласно член 3, параграф 8, с изключение на разходите, различни от разходи за мерки, финансирани от бюджетни кредити за поети задължения от година N, увеличени в съответствие с член 3, параграф 4.
 3. Когато сумата, посочена в параграф 2, независимо дали тази сума е положителна или отрицателна величина, надвишава 8 % от съответната първоначална оперативна вноска на Украйна по програма „Хоризонт Европа“, коригирана съгласно член 3, параграф 8, първоначалната оперативна вноска на Украйна по тази програма за година N се коригира. Сумата, която Украйна дължи или която трябва да получи като допълнителна вноска или намаление на вноската на Украйна по програма „Хоризонт Европа“ съгласно механизма за автоматична корекция, е сумата, надвишаваща този праг от 8 %, като сумата под този праг от 8 % няма да бъде вземана предвид при изчисляване на допълнителната вноска, която е дължима или която ще бъде компенсирана.
 4. Подробните правила относно